section_heading: Radnja
paragraph_text: Nakon Benedickovog izazova bačenom Claudiu, potonji i princ doznaju što se ustvari dogodilo. Obojica su očajna, i Claudio preklinje Leonata da izvrši koju god osvetu želi jer je on dio Heroinog obeščašćenja. Leonato oprašta Claudiu pod uvjetom da javno prizna svoje prijestupe i sljedeće se jutro oženi Heroinom rođakinjom. Na vjenčanju se razotkrije da je nevjesta sama Hero. Zatim izjave jedno drugom iskrenu i vječnu ljubav, kao i Beatrice i Benedick kad im pokažu pismene dokaze (koje su zatražili i napravili Hero i Claudio) pronađene u njihovim džepovima; Benedickov dokaz je ljupki pjesmuljak. Glasno, ali tobož protestirajući, slože se da se vjenčaju, a Benedick se odrekne izazova protiv Claudia i prihvati ga opet kao prijatelja. Nekoliko trenutaka kasnije ulaze sa zarobljenim don Johnom. Na kraju filma cijelo Leonatovo domaćinstvo pleše u dvorištu oko dva sretna para.